เจริญโภคภัณฑ์ทิ้งหุ้นVNT
เผย เจริญโภคภัณฑ์ทิ้งหุ้นVNT แล้ว
21 ธ.ค. 2553

เผย เจริญโภคภัณฑ์ทิ้งหุ้นVNT แล้ว
นายกุนเธอร์ วิลแฮล์ม นาโดนี่  กรรมการผู้จัดการ  บริษัท วีนิไทย ( VNT) ได้รับแจ้งจากผู้ถือหุ้นของบริษัท คือ บริษัท เจริญโภคภัณฑ์ โฮลดิ้ง และบริษัท กรุงเทพเทเลคอมโฮลดิ้ง  ว่าเมื่อวันที่ 17 ธันวาคม 2553 บริษัท เจริญโภคภัณฑ์ โฮลดิ้ง  ได้โอนหุ้นให้กับบริษัท Solvay VinylsHolding AG  จำนวน  14,860,489  หุ้น และ บริษัท กรุงเทพเทเลคอมโฮลดิ้ง   ได้โอนหุ้นให้กับบริษัท Solvay VinylsHolding AG  จำนวน 85,949,964 หุ้น
ทั้งนี้ เมื่อวันที่ 17  ธ.ค. มีรายการบิ๊กล็อต 100.81 ล้านหุ้น มูลค่ารวม1,481.91 ล้านบาท
นอกจากนี้ บริษัทได้แจ้งว่า   นายโชคชัย อักษรนันท์ ได้ลาออกจากการเป็นกรรมการ และกรรมการบริหารเมื่อวันที่ 16 ธันวาคม 2553 ทั้งนี้ บริษัทได้รับหนังสือลาออก เมื่อวันที่ 20 ธันวาคม 2553โดยบริษัทจะทำการจดทะเบียนกับกรมพัฒนาธุรกิจการค้าทันที เมื่อได้รับอนุมัติจากที่ประชุมคณะกรรมการบริษัทในการเปลี่ยนแปลงกรรมการและเปลี่ยนแปลงอำนาจกรรมการ